ประกาศคณะกรรมการป้องกันและปราบปรามการทุจริตแห่งชาติเรื่อง กําหนดตําแหน่งผู้อํานวยการระดับต้นหรือเทียบเท่าขึ้นไปตามกฎหมายประกอบรัฐธรรมนูญว่าด้วยการป้องกันและปราบปรามการทุจริตพ.ศ. 2554---------------------------------- โดยที่มาตรา 4 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ตามที่แก้ไขเพิ่มเติมโดยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ 2) พ.ศ. 2554 บัญญัติให้ผู้อํานวยการกองหมายความว่า ข้าราชการซึ่งดํารงตําแหน่งผู้อํานวยการระดับต้นหรือเทียบเท่าขึ้นไป ตามกฎหมายว่าด้วยระเบียบข้าราชการพลเรือนหรือข้าราชการตามกฎหมายอื่น ตามที่คณะกรรมการ ป.ป.ช. กําหนดโดยประกาศในราชกิจจานุเบกษา อาศัยอํานาจตามความในมาตรา 5 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบมาตรา 31 มาตรา 32 มาตรา 35 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการป้องกันและปราบปรามการทุจริตแห่งชาติ จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งผู้อํานวยการระดับต้นหรือเทียบเท่าขึ้นไปตามกฎหมายประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2554"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ตําแหน่งข้าราชการพลเรือน ข้าราชการองค์การบริหารส่วนจังหวัดองค์การบริหารส่วนตําบล เทศบาล เมืองพัทยา ข้าราชการกรุงเทพมหานคร ข้าราชการพลเรือนในสถาบันอุดมศึกษา ข้าราชการครูและบุคลากรทางการศึกษา ข้าราชการตํารวจ ข้าราชการทหาร ตามประกาศนี้ เป็นตําแหน่งผู้อํานวยการระดับต้นหรือเทียบเท่าขึ้นไปตามมาตรา 9 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542ข้อ ๔ ตําแหน่งข้าราชการพลเรือน ตามกฎหมายว่าด้วยระเบียบข้าราชการพลเรือน ได้แก่ (ก) ตําแหน่งประเภทอํานวยการ (ข) หัวหน้าส่วนราชการที่ต่ํากว่าระดับกรม ซึ่งมีการแบ่งส่วนราชการตามกฎหมายว่าด้วยระเบียบบริหารราชการแผ่นดิน (ค) หัวหน้าส่วนราชการประจําจังหวัด (ง) หัวหน้าสํานักงานจังหวัด (จ) หัวหน้าส่วนราชการที่ประจําในต่างประเทศ ที่ปรากฏในกฎกระทรวงแบ่งส่วนราชการซึ่งกฎหมายว่าด้วยระเบียบบริหารราชการแผ่นดินกําหนดให้มีฐานะเป็นกอง หรือเทียบเท่ากอง หรือได้รับความเห็นชอบจากคณะอนุกรรมการโครงสร้างบุคลากรของไทยที่ประจําการในต่างประเทศและคณะกรรมการยุทธศาสตร์ด้านต่างประเทศในระดับชาติ (ฉ) นายอําเภอ (ช) ตําแหน่งอื่นที่ ก.พ. กําหนด ได้แก่ ตําแหน่งหัวหน้าสํานักงานรัฐมนตรี (ฝ่ายข้าราชการประจํา) และตําแหน่งหัวหน้าหน่วยงานอื่น ๆ ได้แก่ ตําแหน่งผู้ปกครองสถานสงเคราะห์ผู้ปกครองสถานแรกรับเด็ก ผู้ปกครองสถานคุ้มครองสวัสดิภาพเด็ก ผู้อํานวยการสถานคุ้มครองและพัฒนาอาชีพ ผู้อํานวยการศูนย์พัฒนาการจัดสวัสดิการสังคมผู้สูงอายุ ผู้อํานวยการศูนย์สงเคราะห์และฝึกอาชีพสตรีและผู้อํานวยการศูนย์พัฒนาสังคม ในกรมพัฒนาสังคมและสวัสดิการ กระทรวงพัฒนาสังคมและความมั่นคงของมนุษย์ (ซ) ผู้อํานวยการโครงการชลประทาน ผู้อํานวยการโครงการส่งน้ําและบํารุงรักษาผู้อํานวยการโครงการก่อสร้างในกรมชลประทาน กระทรวงเกษตรและสหกรณ์ (ฌ) ผู้อํานวยการแขวงการทางในกรมทางหลวง กระทรวงคมนาคม (ญ) หัวหน้าสํานักงานที่ดินจังหวัด (สาขา) ในกรมที่ดิน กระทรวงมหาดไทย (ฎ) ผู้อํานวยการวิทยาลัยการสาธารณสุข ตําแหน่งผู้อํานวยการวิทยาลัยพยาบาลในสังกัดสํานักงานปลัดกระทรวง กระทรวงสาธารณสุขข้อ ๕ ตําแหน่งข้าราชการองค์การบริหารส่วนจังหวัด องค์การบริหารส่วนตําบลเทศบาลและเมืองพัทยา ได้แก่(ก) ตําแหน่งประเภทบริหารที่เป็นหัวหน้าส่วนราชการ ที่เป็นผู้อํานวยการกอง(ข) ผู้อํานวยการสํานัก(ค) หัวหน้าหน่วยงานที่เรียกชื่ออย่างอื่นที่มีฐานะตั้งแต่ระดับกองหรือเทียบเท่าขึ้นไป(ง) ผู้อํานวยการสถานศึกษาข้อ ๖ ตําแหน่งข้าราชการกรุงเทพมหานคร ตามกฎหมายว่าด้วยระเบียบข้าราชการกรุงเทพมหานคร (ก) ตําแหน่งประเภทอํานวยการระดับต้น ได้แก่ หัวหน้าสํานักงานเลขานุการผู้ว่าราชการกรุงเทพมหานคร หัวหน้าส่วนราชการระดับกองหรือเทียบเท่า ในสํานักปลัดกรุงเทพมหานครสํานักงานคณะกรรมการข้าราชการกรุงเทพมหานคร และสํานักหรือส่วนราชการที่เรียกชื่ออย่างอื่นซึ่งมีฐานะเป็นสํานัก ผู้ตรวจราชการประเภทอํานวยการระดับต้น ตําแหน่งอื่นที่ ก.ก. กําหนดเป็นตําแหน่งประเภทอํานวยการระดับต้น (ข) ตําแหน่งประเภทอํานวยการระดับสูง ได้แก่ เลขานุการสภากรุงเทพมหานครผู้อํานวยการเขต หัวหน้าส่วนราชการที่สูงกว่ากองในสํานักปลัดกรุงเทพมหานคร สํานักงานคณะกรรมการข้าราชการกรุงเทพมหานคร และสํานักหรือส่วนราชการที่เรียกชื่ออย่างอื่น ซึ่งมีฐานะเป็นสํานักผู้ตรวจราชการประเภทอํานวยการระดับสูงตําแหน่งอื่นที่ ก.ก. กําหนดเป็นตําแหน่งประเภทอํานวยการระดับสูงข้อ ๗ ตําแหน่งข้าราชการพลเรือนในสถาบันอุดมศึกษา ตามประกาศ ก.พ.อ. เรื่องมาตรฐานการจําแนกตําแหน่งข้าราชการพลเรือนในสถาบันอุดมศึกษา ได้แก่ (ก) ตําแหน่งประเภทผู้บริหารที่เป็นอํานวยการระดับต้น ได้แก่ อธิการบดี รองอธิการบดี คณบดี หรือหัวหน้าหน่วยงานที่เทียบเท่าคณะ ผู้อํานวยการสํานักงานอธิการบดี หรือผู้อํานวยการสํานักงานวิทยาเขต ผู้อํานวยการกองหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากอง และมีตําแหน่งทางวิชาการระดับรองศาสตราจารย์ ระดับ 8 หรือผู้ช่วยศาสตราจารย์ระดับ 8 (ข) ตําแหน่งประเภทผู้บริหารที่เป็นผู้อํานวยการระดับต้น ได้แก่ ผู้อํานวยการกองหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากองและมีตําแหน่งทางวิชาการในระดับรองศาสตราจารย์ระดับ 9 ศาสตราจารย์ระดับ 10 หรือศาสตราจารย์ระดับ 11 (ค) ตําแหน่งประเภทผู้บริหารที่เป็นอํานวยการระดับสูง ได้แก่ รองอธิการบดี คณบดีหรือหัวหน้าหน่วยงานที่เทียบเท่าคณะ ผู้อํานวยการสํานักงานอธิการบดีหรือผู้อํานวยการสํานักงานวิทยาเขตและมีตําแหน่งทางวิชาการในระดับรองศาสตราจารย์ ระดับ 9 ระดับ 10 หรือระดับ 11 (ง) ตําแหน่งประเภทอํานวยการหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่ากองข้อ ๘ ตําแหน่งข้าราชการครูและบุคลากรทางการศึกษา ตามกฎหมายว่าด้วยระเบียบข้าราชการครูและบุคลากรทางการศึกษา ได้แก่ สํานักงานคณะกรรมการกฤษฎีกา (ก) ผู้อํานวยการสถานศึกษา ชํานาญการพิเศษ (ข) ผู้อํานวยการสํานักงานการศึกษาเอกชนอําเภอ ชํานาญการพิเศษ (ค) ผู้อํานวยการสถานศึกษา เชี่ยวชาญ และผู้อํานวยการสถานศึกษา เชี่ยวชาญพิเศษ (ง) ผู้อํานวยการสํานักงานการศึกษาเอกชนอําเภอ เชี่ยวชาญ (จ) ผู้อํานวยการสํานักงานเขตพื้นที่การศึกษา (ฉ) ผู้อํานวยการสํานักงาน กศน. จังหวัด และผู้อํานวยการสํานักงาน กศน.กรุงเทพมหานคร (ช) ผู้อํานวยการสํานักงานการศึกษาเอกชนจังหวัดข้อ ๙ ตําแหน่งข้าราชการตํารวจตามกฎหมายว่าด้วยตํารวจแห่งชาติและตามกฎ ก.ตร. ว่าด้วยการกําหนดชื่อตําแหน่งข้าราชการตํารวจที่เรียกชื่ออย่างอื่นและการเทียบตําแหน่งข้าราชการตํารวจที่เรียกชื่ออย่างอื่นกับตําแหน่งข้าราชการตํารวจ ได้แก่(ก) ผู้กํากับการหรือพนักงานสอบสวนผู้ทรงคุณวุฒิขึ้นไป(ข) ตําแหน่งข้าราชการตํารวจที่เรียกชื่ออย่างอื่นที่เทียบกับตําแหน่งที่กําหนดไว้ใน (ก)ข้อ ๑๐ ตําแหน่งข้าราชการทหาร ตามกฎหมายว่าด้วยระเบียบข้าราชการทหารประกอบพระราชกฤษฎีกาการได้รับเงินประจําตําแหน่งของข้าราชการทหาร ได้แก่ ข้าราชการทหารที่ได้รับเงินประจําตําแหน่งประเภทบริหารระดับกลาง ตามกฎหมายว่าด้วยการได้รับเงินประจําตําแหน่งของข้าราชการทหารในตําแหน่งชั้นยศ พันเอก นาวาเอก หรือนาวาอากาศเอก ที่มีฐานะและหน้าที่ในการบริหาร ได้แก่ หัวหน้าส่วนราชการระดับจังหวัดทหารบก กรม กองพัน กอง หมวดเรือ กองบินศูนย์ สํานักงาน สํานัก สถานี ป้อม สถาบัน สถานศึกษา สถานพยาบาล โรงงาน หรือเทียบเท่า ข้อ 10/1" นอกจากที่กําหนดไว้ในข้อ ตําแหน่งผู้อํานวยการระดับต้นหรือเทียบเท่าขึ้นไปของรัฐวิสาหกิจ หน่วยงานอื่นของรัฐ หน่วยงานที่ใช้อํานาจหรือได้รับมอบหมายให้ใช้อํานาจทางปกครอง ซึ่งเป็นผู้บริหารระดับสูง ได้แก่(ก) ผู้ดํารงตําแหน่งตั้งแต่ผู้อํานวยการกอง ผู้ตรวจการ ผู้อํานวยการส่วนหรือหัวหน้ากองขึ้นไป(ข) ตําแหน่งที่เรียกชื่ออย่างอื่นเทียบเท่าตําแหน่งที่กําหนดไว้ใน (ก)ข้อ ๑๑ กรณีใดที่ไม่อาจเทียบตําแหน่งข้าราชการตามหลักเกณฑ์ข้างต้น ให้เสนอคณะกรรมการ ป.ป.ช. เป็นรายกรณีข้อ ๑๒ ให้ประธานกรรมการป้องกันและปราบปรามการทุจริตแห่งชาติ รักษาการตามประกาศนี้และให้คณะกรรมการ ป.ป.ช. มีอํานาจตีความวินิจฉัยปัญหาที่เกิดขึ้นจากการบังคับใช้ประกาศนี้ผู้มีอํานาจลงนาม - ประกาศ ณ วันที่ 20 ธันวาคม พ.ศ. 2554 ปานเทพ กล้าณรงค์ราญประธานกรรมการป้องกันและปราบปรามการทุจริตแห่งชาติ